b'\n_START_ARTICLE_\nBendroji aviacija\n_START_PARAGRAPH_\nBendroji aviacija\xc2\xa0(angl. General aviation)\xc2\xa0\xe2\x80\x93 civilin\xc4\x97s aviacijos r\xc5\xab\xc5\xa1is kuomet orlaiviai naudojami laisvalaikio, turizmo ar kitais tikslais (l\xc4\x97ktuv\xc5\xb3 nuoma, ekskursij\xc5\xb3 organizavimas ir pan.), neturint i\xc5\xa1 anksto nustatyto tvarkara\xc5\xa1\xc4\x8dio ar mar\xc5\xa1ruto, prie\xc5\xa1ingai nei avialinij\xc5\xb3 veikloje. Taip pat \xc5\xa1iai veiklai nepriklauso karo aviacija. Bendrojoje aviacijoje naudojami \xc4\xafvair\xc5\xabs orlaiviai\xc2\xa0\xe2\x80\x93 sklandytuvai, ultra lengvi orlaiviai, verslo klas\xc4\x97s reaktyviniai l\xc4\x97ktuvai ir kt. Did\xc5\xbeioji dalis pasaulio aviacijos sudaro bendrosios aviacijos orlaivi\xc5\xb3 eismas ir dauguma oro uost\xc5\xb3 aptarnauja tik \xc5\xa1ios aviacijos orlaivius._NEWLINE_Bendroji aviacija apima labai plat\xc5\xb3 s\xc4\x85ra\xc5\xa1\xc4\x85 veikl\xc5\xb3\xc2\xa0\xe2\x80\x93 tiek komercini\xc5\xb3, tiek nekomercini\xc5\xb3, pavyzd\xc5\xbeiui aeroklubai, skraidymo mokymas, orlaivi\xc5\xb3 naudojimas \xc5\xbeem\xc4\x97s \xc5\xabkyje, lengv\xc5\xb3j\xc5\xb3 orlaivi\xc5\xb3 prie\xc5\xbei\xc5\xabra ir t. t._NEWLINE_U\xc5\xbe bendr\xc4\x85j\xc4\x85 aviacij\xc4\x85 Europoje atsakinga 2003\xc2\xa0m. \xc4\xafkurta Europos aviacijos saugumo agent\xc5\xabra._NEWLINE_\xc5\xa0iaur\xc4\x97s Amerikoje did\xc5\xbeioji dauguma oro uost\xc5\xb3 aptarnauja tik bendrosios aviacijos orlaivius\xc2\xa0\xe2\x80\x93 i\xc5\xa1 viso JAV ir Kanadoje yra apie 6 300 bendrosios aviacijos oro uost\xc5\xb3, tuo tarpu avialinijas, vykdan\xc4\x8dias savo veikl\xc4\x85 pagal nustatytus tvarkara\xc5\xa1\xc4\x8dius, aptarnauja apie 560 oro uost\xc5\xb3. Pasak JAV Orlaivi\xc5\xb3 savinink\xc5\xb3 ir pilot\xc5\xb3 asociacijos, bendrosios aviacijos veikla sukuria apie 1 procent\xc4\x85 JAV BVP ir sukuria apie 1,3 milijono darbo viet\xc5\xb3._NEWLINE_Daugumoje \xc5\xa1ali\xc5\xb3 bendr\xc4\x85ja aviacija ir jos saugumu r\xc5\xabpinasi nacionalin\xc4\x97s aviacijos saugumo agent\xc5\xabros (Lietuvoje u\xc5\xbe tai atsakinga 2001\xc2\xa0m. Civilin\xc4\x97s aviacijos administracija), veikian\xc4\x8dios pagal Tarptautin\xc4\x97s civilin\xc4\x97s aviacijos organizacijos taisykles.'